《七爱诗 其三 卢徵君》
唐代·皮日休

吾爱卢徵君，高卧嵩山里。百辟未一顾，三徵方暂起。

坦腹对宰相，岸帻揖天子。建礼门前吟，金銮殿里醉。

天下皆餔糟，徵君独洁己。天下皆乐闻，徵君独洗耳。

天下皆怀羞，徵君独多耻。银黄不妨悬，赤绂不妨被。

而于心抱中，独作羲皇地。篮舆一云返，泥诏褒不已。

再看缑山云，重酌嵩阳水。放旷书里终，逍遥醉中死。

吾谓伊与周，不若徵君贵。吾谓巢与许，不若徵君义。

高名无阶级，逸迹绝涯涘。万世唐书中，逸名不可比。

粤吾慕真隐，强以骨肉累。如教不为名，敢有徵君志。

作者简介：皮日休，字袭美，一字逸少，生于公元834至839年间，卒于公元902年以后。曾居住在鹿门山，自号鹿门子，又号间气布衣、醉吟先生。晚唐文学家、散文家，与陆龟蒙齐名，世称“皮陆”。今湖北天门人（《北梦琐言》），汉族。咸通八年（867）进士及第，在唐时历任苏州军事判官（《吴越备史》）、著作佐郎、太常博士、毗陵副使。后参加黄巢起义，或言“陷巢贼中”（《唐才子传》），任翰林学士，起义失败后不知所踪。诗文兼有奇朴二态，且多为同情民间疾苦之作。《新唐书·艺文志》录有《皮日休集》、《皮子》、《皮氏鹿门家钞》多部。